
  
44 DR 30.10.2019 

 

 

Yang Berhormat Mas Gading juga ada menanya mengenai pelaksanaan projek paip 
air graviti. Untuk makluman Yang Berhormat, projek paip air graviti ini dilaksanakan oleh 
Jabatan Bekalan Air Luar Bandar Sarawak (JBALB) dengan penyaluran peruntukkan setiap 
tahun daripada KPLB. Bukan dilaksanakan terus oleh KPLB, kita bagi peruntukkan kepada 
Sarawak dan di Sarawak dilaksanakan di sana. Jadi, apa-apa permintaan perlu disampaikan 
di sana.  

Tuan Yang di-Pertua, saya alih sekarang saya sudah habis dengan Sabah dan 
Sarawak saya pergi sekarang kepada pembangunan infrastruktur luar bandar bagi 
Semenanjung dan isu ini dibangkit oleh Yang Berhormat Kangar yang tanya berkaitan 
kelewatan perbelanjaan di bawah projek KPLB di negeri Perlis secara keseluruhan dan... 

Datuk Zakaria bin Mohd. Edris @ Tubau [Libaran]: Yang Berhormat Menteri, 
Libaran dekat belakang ini.  

Timbalan Yang di-Pertua [Dato' Mohd Rashid Hasnon]: Dekat belakang sana. 
Sila Yang Berhormat Libaran.  

Datuk Zakaria bin Mohd. Edris @ Tubau [Libaran]: Saya sebenarnya bekalan air 
di luar bandar ini memang perlu untuk penduduk-penduduk di luar bandar. Di mana beberapa 
kali saya bawa dalam Dewan ini permohonan untuk bekalan air luar bandar daripada Tanah 
Besar ke Pulau Nunuyan. Jadi, saya ingin bertanya kepada Yang Berhormat Menteri, apakah 
status permohonan ini dalam bajet pada tahun 2020 ini? Terima kasih.  

Tuan Sivarasa Rasiah: Tuan Yang di-Pertua saya dalam perbahasan dasar saya 
tidak ada dapat pertanyaan tadi tetapi saya cadang kepada Yang Berhormat Libaran tulis 
surat kepada kita di peringkat kementerian dan kita akan jawab tentang apa projek yang 
dimaksudkan tadi.  

Timbalan Yang di-Pertua [Dato' Mohd Rashid Hasnon]: Teruskan Yang 
Berhormat Menteri.  

Tuan Sivarasa Rasiah: Baik. Saya balik kepada isu yang dibangkitkan oleh Yang 
Berhormat Kangar. Untuk makluman Yang Berhormat Kangar, bagi tahun 2019 sebanyak 
RM19.84 juta telah diperuntukkan kepada negeri Perlis untuk melaksanakan sebanyak 12 
program dan projek pembangunan luar bandar. Sehingga 20 Oktober 2019, prestasi 
perbelanjaan yang direkodkan untuk negeri Perlis adalah sebanyak RM6.5 juta iaitu lebih 
kurang 33 peratus.  

Saya difahamkan Yang Berhormat Kangar melahirkan kekhuatiran dana ini tidak 
akan dibelanja penuh dan hendak dihabiskan secara penuh. Saya ingin memaklumkan Yang 
Berhormat bahawa pihak kementerian yakin apa-apa peruntukan yang diberi kepada Perlis 
kita akan melebihi tahap 95 peratus menjelang 31 Disember. Jangan risau projek itu duit itu 
akan dibelanjakan seperti mana yang dihasratkan. Saya alih kepada Yang Berhormat... 

Tuan Noor Amin bin Ahmad [Kangar]: Cuma Yang Berhormat Timbalan Menteri, 
kalau boleh saya hendak minta sedikit.  

Tuan Sivarasa Rasiah: Sila.  

Tuan Noor Amin bin Ahmad [Kangar]: Sebab sebelum ini saya ada bertanya 
soalan bertulis kepada KPLB dan kalau merujuk kepada prestasi perbelanjaan pada tahun 
lalu menunjukkan peruntukkan kepada Perlis lebih daripada RM15 juta hampir RM16 juta 
tetapi yang dibelanjakan hanyalah lebih kurang separuh sahaja sebab itu saya bangkitkan 
kerana kalau ini terus berulang dari tahun ke tahun. Jadi, apa hasrat kita untuk mencapai 
kemakmuran bersama itu terutama bagi negeri-negeri yang miskin ini tidak tercapailah. Itu 
maksud saya.  

Tuan Sivarasa Rasiah: Terima kasih Yang Berhormat Kangar atas peringatan 
penting itu saya ambil maklum khususnya tentang belanja tahun lepas di mana hanya 50 
peratus di belanja dan saya akan sampaikan ini kepada pegawai-pegawai yang 
bertanggungjawab dan kita akan pantau keadaan ini.  



Yang Berhormat Mas Gading juga ada menanya mengenai pelaksanaan projek paip air graviti. Untuk makluman Yang Berhormat, projek paip air graviti ini dilaksanakan oleh Jabatan Bekalan Air Luar Bandar Sarawak (JBALB) dengan penyaluran peruntukkan setiap tahun daripada KPLB. Bukan dilaksanakan terus oleh KPLB, kita bagi peruntukkan kepada Sarawak dan di Sarawak dilaksanakan di sana. Jadi, apa-apa permintaan perlu disampaikan di sana. Tuan Yang di-Pertua, saya alih sekarang saya sudah habis dengan Sabah dan Sarawak saya pergi sekarang kepada pembangunan infrastruktur luar bandar bagi Semenanjung dan isu ini dibangkit oleh Yang Berhormat Kangar yang tanya berkaitan kelewatan perbelanjaan di bawah projek KPLB di negeri Perlis secara keseluruhan dan... Datuk Zakaria bin Mohd. Edris @ Tubau [Libaran]: Yang Berhormat Menteri, Libaran dekat belakang ini. Timbalan Yang di-Pertua [Dato' Mohd Rashid Hasnon]: Dekat belakang sana. Sila Yang Berhormat Libaran. Datuk Zakaria bin Mohd. Edris @ Tubau [Libaran]: Saya sebenarnya bekalan air di luar bandar ini memang perlu untuk penduduk-penduduk di luar bandar. Di mana beberapa kali saya bawa dalam Dewan ini permohonan untuk bekalan air luar bandar daripada Tanah Besar ke Pulau Nunuyan. Jadi, saya ingin bertanya kepada Yang Berhormat Menteri, apakah status permohonan ini dalam bajet pada tahun 2020 ini? Terima kasih. Tuan Sivarasa Rasiah: Tuan Yang di-Pertua saya dalam perbahasan dasar saya tidak ada dapat pertanyaan tadi tetapi saya cadang kepada Yang Berhormat Libaran tulis surat kepada kita di peringkat kementerian dan kita akan jawab tentang apa projek yang dimaksudkan tadi. Timbalan Yang di-Pertua [Dato' Mohd Rashid Hasnon]: Teruskan Yang Berhormat Menteri. Tuan Sivarasa Rasiah: Baik. Saya balik kepada isu yang dibangkitkan oleh Yang Berhormat Kangar. Untuk makluman Yang Berhormat Kangar, bagi tahun 2019 sebanyak RM19.84 juta telah diperuntukkan kepada negeri Perlis untuk melaksanakan sebanyak 12 program dan projek pembangunan luar bandar. Sehingga 20 Oktober 2019, prestasi perbelanjaan yang direkodkan untuk negeri Perlis adalah sebanyak RM6.5 juta iaitu lebih kurang 33 peratus. Saya difahamkan Yang Berhormat Kangar melahirkan kekhuatiran dana ini tidak akan dibelanja penuh dan hendak dihabiskan secara penuh. Saya ingin memaklumkan Yang Berhormat bahawa pihak kementerian yakin apa-apa peruntukan yang diberi kepada Perlis kita akan melebihi tahap 95 peratus menjelang 31 Disember. Jangan risau projek itu duit itu akan dibelanjakan seperti mana yang dihasratkan. Saya alih kepada Yang Berhormat... Tuan Noor Amin bin Ahmad [Kangar]: Cuma Yang Berhormat Timbalan Menteri, kalau boleh saya hendak minta sedikit. Tuan Sivarasa Rasiah: Sila. Tuan Noor Amin bin Ahmad [Kangar]: Sebab sebelum ini saya ada bertanya soalan bertulis kepada KPLB dan kalau merujuk kepada prestasi perbelanjaan pada tahun lalu menunjukkan peruntukkan kepada Perlis lebih daripada RM15 juta hampir RM16 juta tetapi yang dibelanjakan hanyalah lebih kurang separuh sahaja sebab itu saya bangkitkan kerana kalau ini terus berulang dari tahun ke tahun. Jadi, apa hasrat kita untuk mencapai kemakmuran bersama itu terutama bagi negeri-negeri yang miskin ini tidak tercapailah. Itu maksud saya. Tuan Sivarasa Rasiah: Terima kasih Yang Berhormat Kangar atas peringatan penting itu saya ambil maklum khususnya tentang belanja tahun lepas di mana hanya 50 peratus di belanja dan saya akan sampaikan ini kepada pegawai-pegawai yang bertanggungjawab dan kita akan pantau keadaan ini.